Source: http://www.saadospalvelu.fi/fi/lainsaadanto/20030013/L6
Timestamp: 2020-02-17 11:08:59+00:00
Document Index: 9576298

Matched Legal Cases: ['§ 1', '§ 2', '§ 3', '§ 4', '§ 5', '§ 6', '§ 3']

24.1.2003/13 | Lainsäädäntö | ETK:n säädöspalvelu
24.1.2003/13
AsiointiL
1 – 4 § 1 luku Yleiset säännökset
3 § Muu lainsäädäntö
4 § Määritelmät
5 – 7 § 2 luku Viranomaisen velvollisuudet
5 § Sähköisten asiointipalvelujen järjestäminen
7 § Viranomaisen yhteystiedoista ilmoittaminen
8 – 15 § 3 luku Sähköisen viestin lähettäminen
8 § Vastuu sähköisen viestin perillemenosta
9 § Kirjallisen muodon täyttyminen
10 § Sähköisen viestin saapumisajankohta
11 § Viranomaisen pyytämän asiakirjan saapuminen määräajassa
12 § Sähköisen asiakirjan vastaanottamisesta ilmoittaminen
14 § Sähköisen viestin tekninen muokkaaminen
15 § Sähköisen asiakirjan siirto
16 – 19 § 4 luku Päätösasiakirjan sähköinen allekirjoittaminen ja sähköinen tiedoksianto
16 § Päätösasiakirjan sähköinen allekirjoittaminen
17 § Päätösasiakirjan jäljennös
18 § Todisteellinen sähköinen tiedoksianto
19 § Tavallinen sähköinen tiedoksianto
20 – 23 § 5 luku Erinäiset säännökset
20 § Koneellinen allekirjoitus
21 § Arkistointi
23 § Tarkemmat säännökset
24 – 25 § 6 luku Voimaantulo- ja siirtymäsäännökset
24 § Voimaantulo
25 § Siirtymäsäännökset
Laki sähköisestä asioinnista viranomaistoiminnassa 24.1.2003/13
Tämän lain tarkoituksena on lisätä asioinnin sujuvuutta ja joutuisuutta samoin kuin tietoturvallisuutta hallinnossa, tuomioistuimissa ja muissa lainkäyttöelimissä sekä ulosotossa edistämällä sähköisten tiedonsiirtomenetelmien käyttöä.
Laissa säädetään viranomaisten ja näiden asiakkaiden oikeuksista, velvollisuuksista ja vastuista sähköisessä asioinnissa.
Ks. sähköisestä viestistä myös Ulosottokaari 705/2007 1 luku 5 §.
Tätä lakia sovelletaan hallintoasian, tuomioistuinasian, syyteasian ja ulosottoasian sähköiseen vireillepanoon, käsittelyyn ja päätöksen tiedoksiantoon, jollei muualla laissa toisin säädetä. Lakia sovelletaan soveltuvin osin myös muussa viranomaistoiminnassa.
Tuomioistuinasioilla tarkoitetaan yleisissä tuomioistuimissa, hallintotuomioistuimissa ja erityistuomioistuimissa käsiteltäviä asioita. Tuomioistuinasioilla tarkoitetaan lisäksi hallintoasioiden muutoksenhakua myös hallintoviranomaisessa tai muussa lainkäyttöelimessä. Lakia sovelletaan sähköiseen asiointiin lisäksi silloin, kun hallintoasian käsittely on muun kuin julkisyhteisön tehtävänä tai kun oikeudenkäyntiasiakirja saadaan toimittaa tuomioistuimen asiakirjan vastaanottamaan määräämälle henkilölle.
Lakia ei sovelleta esitutkintaan eikä poliisitutkintaan.
Sähköisestä asioinnista Suomen evankelis-luterilaisessa kirkossa säädetään erikseen.
3 § (9.8.2019/908)
Viranomaisasiointiin sovelletaan muutoin, mitä asian vireillepanosta, päätöksen tiedoksiannosta, viranomaisten toiminnan julkisuudesta, henkilötietojen käsittelystä, tiedonhallinnasta, asiakirjojen arkistoinnista, asian käsittelyssä käytettävästä kielestä ja asian käsittelystä säädetään.
Ks. esim. HallintoL 434/2003, L viranomaisten toiminnan julkisuudesta 621/1999, TietosuojaL 1050/2018, ArkistoL 831/1994, KieliL 423/2003 ja Saamen kieliL 1086/2003.
1) sähköisellä tiedonsiirtomenetelmällä telekopiota ja telepalvelua, kuten sähköistä lomaketta, sähköpostia tai käyttöoikeutta sähköiseen tietojärjestelmään, sekä muuta sähköiseen tekniikkaan perustuvaa menetelmää, jossa tieto välittyy langatonta siirtotietä tai kaapelia pitkin; ei kuitenkaan puhelua;
2) sähköisellä viestillä sähköisellä tiedonsiirtomenetelmällä lähetettyä tarvittaessa kirjalliseen muotoon tallennettavissa olevaa informaatiota; ja
3) sähköisellä asiakirjalla sähköistä viestiä, joka liittyy asian vireillepanoon, käsittelyyn tai päätöksen tiedoksiantoon.
Viranomaisen velvollisuudet
5 § (15.3.2019/307)
Sähköisten asiointipalvelujen järjestäminen
Sähköisten asiointipalvelujen järjestämisestä ja saatavuuden turvaamisesta säädetään digitaalisten palvelujen tarjoamisesta annetussa laissa (306/2019).
6 § (15.3.2019/307)
6 § on kumottu L:lla 15.3.2019/307.
Viranomaisen yhteystiedoista ilmoittaminen
Viranomaisen tulee sopivalla tavalla ilmoittaa sähköisessä asioinnissa käytettävät yhteystietonsa.
Jos oikaisuvaatimus tai valitus voidaan tehdä viranomaiselle myös sähköisesti, tällainen yhteystieto on ilmoitettava oikaisuvaatimus- tai valitusosoituksessa. Oikaisuvaatimuksen ja valituksen tekemisessä noudatetaan muutoin, mitä niistä erikseen säädetään.
Sähköisen viestin lähettäminen
Vastuu sähköisen viestin perillemenosta
Sähköinen viesti toimitetaan viranomaiselle lähettäjän omalla vastuulla.
Ks. myös HallintoL 434/2003 17 §.
9 § (29.6.2016/534)
Kirjallisen muodon täyttyminen
Vireillepanossa ja asian muussa käsittelyssä vaatimuksen kirjallisesta muodosta täyttää myös viranomaiselle toimitettu sähköinen asiakirja.
Viranomaiselle saapunutta sähköistä asiakirjaa ei tarvitse täydentää allekirjoituksella, jos asiakirjassa on tiedot lähettäjästä eikä asiakirjan alkuperäisyyttä tai eheyttä ole syytä epäillä. Jos viranomaiselle toimitetussa sähköisessä asiakirjassa on selvitys asiamiehen toimivallasta, asiamiehen ei tarvitse toimittaa valtakirjaa. Viranomainen voi kuitenkin määrätä valtakirjan toimitettavaksi, jos viranomaisella on aihetta epäillä asiamiehen toimivaltaa tai sen laajuutta.
Ks. allekirjoituksesta muotovaatimuksena esim. Perintökaari 40/1965 10 luku 1 §, Maakaari 540/1995 2 luku 1 § ja Yritys- ja yhteisötietoL 244/2001 14 § 3 mom. Ks. asiakirjan täydentämisestä HallintoL 434/2003 22 §.
Sähköisen viestin saapumisajankohta
Jos saapumisajankohdasta ei ole selvitystä sen johdosta, että viranomaisen käyttämä sähköinen tiedonsiirtomenetelmä on ollut epäkunnossa tai poissa käytöstä taikka selvitystä ei muusta vastaavasta syystä voida esittää, sähköinen viesti katsotaan saapuneeksi sinä ajankohtana, jona se on lähetetty, jos lähettämisajankohdasta voidaan esittää luotettava selvitys.
Vrt. HallintoL 434/2003 18 §.
Viranomaisen pyytämän asiakirjan saapuminen määräajassa
Viranomaisen asian käsittelyssä pyytämän lausunnon, selityksen, vastineen tai muun vastaavan asiakirjan katsotaan saapuneen määräajassa, jos asiakirja saapuu viimeistään määräajan viimeisen päivän aikana tässä laissa tarkoitetulla tavalla. Tätä sovelletaan myös asiakirjaan, jonka antamiseen viranomainen on varannut tilaisuuden.
Määräajoista ja niiden noudattamisen vaikutuksista säädetään muutoin erikseen.
Ks. L säädettyjen määräaikain laskemisesta 150/1930.
Sähköisen asiakirjan vastaanottamisesta ilmoittaminen
Viranomaisen on viipymättä ilmoitettava sähköisen asiakirjan vastaanottamisesta lähettäjälle. Ilmoitus voidaan toimittaa tietojärjestelmän välityksellä automaattisena kuittauksena tai muutoin. Vastaanottamisesta ilmoittaminen ei vaikuta asian käsittelyn edellytyksiin, joista säädetään erikseen.
Mitä 1 momentissa säädetään, ei sovelleta telekopiona tai vastaavalla tavalla saapuneeseen asiakirjaan.
13 § (9.8.2019/908)
13 § on kumottu L:lla 9.8.2019/908.
Sähköisen viestin tekninen muokkaaminen
Viranomainen voi teknisesti muokata sähköistä viestiä, jos se on tarpeen viestin saattamiseksi luettavaan, tallennettavaan tai arkistoitavaan muotoon.
Sähköisen asiakirjan siirto
Viranomaiselle erehdyksessä toimitettu asian vireillepanoa tai muuta käsittelyä koskeva sähköinen asiakirja on viipymättä siirrettävä sille viranomaiselle, jolle asiakirja on osoitettu. Siirrosta on ilmoitettava asiakirjan toimittaneelle.
Hallintoasiassa ja hallintolainkäyttöasiassa sovelletaan lisäksi, mitä asian siirtämisestä toimivaltaiselle viranomaiselle erikseen säädetään.
Siirretyssä asiassa määräaikaa katsotaan noudatetun, jos toimivaltainen viranomainen saa asiakirjan määräajan kuluessa.
Ks. HallintoL 434/2003 21 §, L säädettyjen määräaikain laskemisesta 150/1930 ja L oikeudenkäynnistä hallintoasioissa 808/2019 18 §.
Päätösasiakirjan sähköinen allekirjoittaminen ja sähköinen tiedoksianto
16 § (29.6.2016/534)
Päätösasiakirjan sähköinen allekirjoittaminen
Päätösasiakirja voidaan allekirjoittaa sähköisesti. Viranomaisen on allekirjoitettava asiakirja sähköisestä tunnistamisesta ja sähköisiin transaktioihin liittyvistä luottamuspalveluista sisämarkkinoilla ja direktiivin 1999/93/EY kumoamisesta annetun Euroopan parlamentin ja neuvoston asetuksen (EU) N:o 910/2014 26 artiklassa säädetyt vaatimukset täyttävällä kehittyneellä sähköisellä allekirjoituksella tai muuten sellaisella tavalla, että asiakirjan alkuperäisyydestä ja eheydestä voidaan varmistautua.
Päätösasiakirjan jäljennös
Asianosaisella on päätösasiakirjassa olevan viranomaisen sähköisen allekirjoituksen voimassaoloajan päätyttyä oikeus pyynnöstä saada maksutta päätösasiakirjan jäljennös.
18 § (29.6.2016/534)
Todisteellinen sähköinen tiedoksianto
Asiakirja, joka lain mukaan toimitetaan postitse saantitodistusta vastaan tai muuten todisteellisesti, voidaan asianosaisen suostumuksella antaa tiedoksi myös sähköisenä viestinä, ei kuitenkaan telekopiona tai vastaavalla tavalla. Viranomaisen on tällöin ilmoitettava, että asiakirja on asianosaisen tai tämän edustajan noudettavissa viranomaisen osoittamalta palvelimelta, tietokannasta tai muusta tiedostosta.
Asianosaisen tai tämän edustajan on tunnistauduttava asiakirjaa noutaessaan. Tunnistautumisessa on tällöin käytettävä tunnistautumistekniikkaa, joka on tietoturvallinen ja todisteellinen.
Asiakirja katsotaan annetun tiedoksi, kun asiakirja on noudettu viranomaisen 1 momentin mukaisesti osoittamalta yhteydeltä. Jos asiakirjaa ei ole noudettu seitsemän päivän kuluessa viranomaisen ilmoituksesta, tiedoksiannossa noudatetaan, mitä siitä muualla laissa säädetään.
Vrt. HallintoL 434/2003 60 § ja L vahvasta sähköisestä tunnistamisesta ja sähköisistä luottamuspalveluista 617/2009.
19 § (5.11.2010/924)
Tavallinen sähköinen tiedoksianto
Muu kuin 18 §:ssä tarkoitettu asiakirja voidaan antaa tiedoksi asianomaiselle sähköisenä viestinä hänen suostumuksellaan. Jos kuitenkin asianomaisen yksityisyyden suojaaminen, muu erityinen suojan tai suojelun tarve taikka oikeuksien turvaaminen sitä edellyttää, asiakirjan tiedoksiantoon on sovellettava, mitä 18 §:ssä tai tiedoksiannosta muutoin säädetään.
Asiakirja katsotaan annetun tiedoksi kolmantena päivänä viestin lähettämisestä, jollei muuta näytetä.
Ks. tiedoksiannosta esim. HallintoL 434/2003 9 ja 10 luku.
20 § (5.11.2010/924)
Koneellinen allekirjoitus
Haastehakemus, haaste sekä sähköisenä viestinä lähetettävä tuomioistuimen toimituskirja ja muu oikeudenkäyntiasiakirja voidaan allekirjoittaa koneellisesti.
Hallintoviranomaisen toiminnassa syntyneiden asiakirjojen samoin kuin ulosoton asiakirjojen koneellisesta allekirjoittamisesta säädetään erikseen.
Ks. Ulosottokaari 705/2007 3 luku 27 §.
21 § (9.8.2019/908)
Sähköinen asiakirja on arkistoitava siten, että sen alkuperäisyys ja säilyminen sisällöltään muuttumattomana voidaan myöhemmin osoittaa.
Kansallisarkisto voi antaa tarkempia määräyksiä 1 momentissa säädettyjen vaatimusten teknisistä toteuttamistavoista.
Ks. ArkistoL 831/1994 4 luku.
22 § (9.8.2019/908)
22 § on kumottu L:lla 9.8.2019/908.
Tarkempia säännöksiä tämän lain täytäntöönpanosta annetaan valtioneuvoston asetuksella.
Tämä laki tulee voimaan 1 päivänä helmikuuta 2003.
Tällä lailla kumotaan sähköisestä asioinnista hallinnossa 30 päivänä joulukuuta 1999 annettu laki (1318/1999) ja sähköisestä viestinnästä oikeudenkäyntiasioissa 28 päivänä kesäkuuta 1993 annettu laki (594/1993) siihen myöhemmin tehtyine muutoksineen.
Oikeusministeriön myöntämät luvat sen ylläpitämän sanomanvälitysjärjestelmän käyttöön jäävät voimaan tämän lain voimaan tullessa. Oikeusministeriössä tämän lain voimaan tullessa vireillä olleet lupahakemukset ratkaistaan noudattaen ennen tämän lain voimaantuloa voimassa olleita säännöksiä. Tämän lain tultua voimaan sanomanvälitysjärjestelmään voi toimittaa tietoja sellainen hakija, joka täyttää järjestelmän edellyttämät tekniset vaatimukset.
Valtioneuvostossa tämän lain voimaan tullessa vireillä olevat varmentajan tai varmenteen lisäämistä valtiovarainministeriön ylläpitämään luetteloon koskevat ilmoittautumiset raukeavat.
Sähköisestä asioinnista hallinnossa annetun lain nojalla annetut ohjeet jäävät voimaan, kunnes asiasta annetaan uudet ohjeet tai määräykset.
Muussa lainsäädännössä olevalla viittauksella sähköisestä viestinnästä oikeudenkäyntiasioissa annettuun lakiin tai sähköisestä asioinnista hallinnossa annettuun lakiin tarkoitetaan lain voimaantulon jälkeen viittausta tähän lakiin.
HE 17/2002, HaVM 14/2002, EV 220/2002, Euroopan parlamentin ja neuvoston direktiivi 1999/93/EY (31999L0093); EYVL N:o L 13, 19.1.2000, s. 12
7.8.2009/618:
Tämä laki tulee voimaan 1 päivänä syyskuuta 2009.
HE 36/2009, LiVM 12/2009, EV 90/2009
5.11.2010/924:
Tämä laki tulee voimaan 1 päivänä joulukuuta 2010.
HE 111/2010, HaVM 17/2010, EV 160/2010
29.6.2016/534:
Tämä laki tulee voimaan 1 päivänä heinäkuuta 2016.
HE 74/2016, LiVM 18/2016, EV 103/2016
15.3.2019/307:
Tämä laki tulee voimaan 1 päivänä huhtikuuta 2019. Tämän lain voimaan tullessa voimassa olleita 5 ja 6 §:n säännöksiä sovelletaan kuusi kuukautta tämän lain voimaantulosta.
HE 60/2018, HaVM 27/2018, EV 241/2018, Euroopan parlamentin ja neuvoston direktiivi (EU) 2016/2102; EUVL L 327, 2.12.2016, s. 1
9.8.2019/908:
HE 284/2018, HaVM 38/2018, EV 320/2018
Voit linkata dokumentin tähän kohtaan kopioimalla osoitteen selaimen osoitepalkista tai tästä: http://www.saadospalvelu.fi/fi/linkit/lainsaadanto/20030013/%3Asection/20200217